<classify> Ushindi huo wa Simba mbali na kuipatia pointi tatu muhimu, pia umeiwezesha timu hiyo kuvunja mwiko wa kutoibuka na ushindi kwenye uwanja huo, ambapo kwa mara ya mwisho walishinda 1-0 dhidi ya Coastal Union mwaka 2012.Bao hilo pekee la Simba liliwekwa kimiani na mchezaji wa zamani wa Simba, Hamisi Kiiza na kuvunja mwiko wa kufungwa mara kwa mara kwenye uwanja huo.Kwenye uwanja wa Nangwanda Sijaona Mtwara, Ndanda ilishindwa kuutumia vema uwanja wake wa nyumbani baada ya kulazimishwa sare ya bao 1-1 na Mgambo Shooting.Mbeya City ikiwa nyumbani kwenye uwanja wa Sokoine Mbeya iliambulia kipigo cha bao 1-0 kutoka kwa Kagera Sugar.Washindi wa pili msimu uliopita Azam FC walichomoza na ushindi wa mabao 2-1 dhidi ya Prisons ya Mbeya kwenye uwanja wa nyumbani wa Azam Complex Chamazi. Mabao ya Azam FC yalifungwa na Kipre Tchetche na Faridi Musa huku lile la Prisons likifungwa na Jeremia.Kwenye Uwanja wa CCM Kirumba Mwanza, Toto African iliifunga Mwadui bao 1-0, ambalo lililofungwa na Miraji Madenge katika dakika ya 87. Mwadui bahati haikuwa yao baada ya Nizar Khalfan kukosa penalti. Nayo Majimaji iliyopanda daraja jana ilishinda bao 1-0 katika mechi nyingine ya ligi hiyo dhidi ya JKT Ruvu.Bao la Majimaji liliwekwa kimiani na Peter Mapunda katika dakika ya 75. Kwenye uwanja wa Kambarage Shinyanga, Mtibwa Sugar ilimtambia mwenyeji Stand United kwa kuifunga bao 1-0 lililofungwa na Rogers Gabriel.Bao hilo la Mtibwa Sugar inayofundishwa na Mecky Maxime lilipatikana kwa mkwaju wa adhabu kutoka umbali wa kama meta 40 kwa shuti kali.  <topic>: MICHEZO 